แรงขายหุ้นใหญ่กด SET ปิดเช้าลบ 4 จุด SCB ซื้อขายสูงสุด 1.6 พันลบ.
แรงขายหุ้นใหญ่กด SET ปิดเช้าลบ 4 จุด SCB ซื้อขายสูงสุด 1.6 พันลบ. โดยดัชนีปิดตลาดเช้านี้ที่ระดับ 1,737.04 จุด ลดลง 3.87 จุด หรือ 0.22 จุด มูลค่าการซื้อขาย 3.41 หมื่นล้านบาท
2 ก.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,737.04 จุด ลดลง 3.87 จุด หรือ 0.22 จุด มูลค่าการซื้อขาย 3.41 หมื่นล้านบาท
10 หุ้นกดดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้แกว่งตัวในลักษณะพักฐาน คล้ายคลึงกับตลาดหุ้นในภูมิภาคเอเชียที่เคลื่อนไหวในแดนบวก-ลบเล็กน้อย หลังจากที่วานนี้ดัชนีฯได้ปรับตัวขึ้นรับข่าวการเจรจาการค้าระหว่างสหรัฐฯ และจีน ที่คืบหน้าไปในทางที่ดีขึ้น
อย่างไรก็ตาม เช้านี้ทางสหรัฐฯก็ออกมาระบุว่าจะปรับขึ้นภาษีนำเข้าสินค้าจากอียู จำนวน 89 รายการ คิดเป็นมูลค่า 4 พันล้านดอลลาร์ ส่วนบ้านเราให้รอดูการ Pre-view ผลประกอบการของบริษัทจดทะเบียนในงวดไตรมาส 2/62 ต่อไป
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะแกว่งพักฐาน โดยให้แนวรับ 1,730 จุด ส่วนแนวต้าน 1,750 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCB    มูลค่าการซื้อขาย  1,606.41 ล้านบาท ปิดที่ 140.00 บาท ลดลง  1.00 บาท
GULF   มูลค่าการซื้อขาย  1,360.34 ล้านบาท ปิดที่ 132.50 บาท เพิ่มขึ้น 5.00 บาท
CPALL  มูลค่าการซื้อขาย  1,341.25 ล้านบาท ปิดที่  86.75 บาท เพิ่มขึ้น 0.75 บาท
PTTEP  มูลค่าการซื้อขาย  1,098.84 ล้านบาท ปิดที่ 135.00 บาท ลดลง  2.00 บาท
PTT    มูลค่าการซื้อขาย  1,065.14 ล้านบาท ปิดที่  49.00 บาท ลดลง  0.50 บาท